open-index/open-wikipedia-markdown huggingface dataset:
Abu Muslim Horasani

**Abu Muslim Abd Rahman ibn Muslim Khorasani** ili **al-Khurasani** (, , cca. 700 &ndash; 755) bio je šijitski vojskovođa perzijskog porijekla,, poznat po tome što je u ime klana Abasida vodio veliki ustanak protiv vladajuće dinastije Omejada. U mladosti je otišao u Meku gdje je upoznao Imama Ibrahima, tadašnjeg abasidskog vođu, kao i Al-Saffaha, koji mu je postao dobar prijatelj. Iskoristivši metež u koji su Omejadi zapali nakon smrti kalifa Hišama priključio se ustanicima koji su se 747. u Horasanu pobunili protiv omejadskog kalifa Marvana II. Iako je Imam Ibrahim zarobljen, ustanici su pod Abu Muslimom nastavili pružati otpor, a njihovi redovi su narasli i zbog Abu Muslimove politike, odnosno nastojanja da pod abasidski stijeg privuče dotada suprotstavljene muslimanske frakcije kao što su haridžiti, suniti, šijiti, ali i nearape i nemuslimane kao što su perzijski zoroastrijanci i kršćani. Tako stvorena vojska je pobijedila Omejade u odlučujućoj bitci na Zabu 750. nakon koje je Marvan II zbačen i ubijen, a Al-Saffah postao novi kalif. Kada je Al-Saffaha naslijedio njegov brat Al-Mansur, između sunitskog kalifa i šijitskog vojskovođe je došlo do raskola; Al-Mansur je Abu Muslima namamio u svoju palaču te ga tamo dao mučki ubiti.

Abu Muslim se danas među Irancima slavi kao nacionalni heroj. Po njemu je nazvan iranski mogometni klub Abu-Muslim iz Mašhada.

## Reference

## Vanjske veze
* A short biography on a Tripod site about Khorasan
* Ibn Kathir biography of Abu Muslim ''(in Arabic)''
Monemvasija

**Monemvasija** (gr: Μονεμβασία - *Monemvasia*) je gradić u Grčkoj, u oblasti Peloponeza. Monemvasija pripada okruga Lakonija u okviru periferije Peloponez.

Monemvasija je danas poznata po dobro očuvanom starom gradskom jezgru sa srednjovekovnom tvrđavom, koje na spisku kulturne baštine UNESKOa.

## Položaj
Monemvasija se nalazi u jugoistočnom delu Peloponeza, na 88 kilometara udaljenosti jugoistočno od Sparte, sedišta okruga. Od glavnog grada Atine Gitio je udaljen oko 170 kilometara jugozapadno trajektnom vezom.

Gradić se smestio na zapadnoj obali Argolidskog zaliva, dela Egejskog mora. Strateški gledano, položaj grada na nevelikom polustrvu u obliku stene blizu veze Egejskog mora sa Sredozemnim je izuzetno povoljan.

## Historija
Monemvasija je vekovima bila važna luka i strateško uporište Lakonije. Zbog toga je i naziva "Gibraltarom istoka". Danas je grad više poznat kao turističko naselje sa dobro očuvanim starim jezgrom, koje je danas više turističko odredište, nego "živ grad".

## Stanovništvo
Tradicionalno stanovništvo Monemvasije su Grci. U poslednja tri popisa kretanje stanovništva bilo je sledeće:

* Treba primetiti da je stari grad upravno ostao u srednjovekovnim granicama. Kako je danas on više turističko odredište i zanimljivost, većina starog stanovništva živi u novom delu na kopnu, u mnogo većem predgrađu.

## Galerija slika

Datoteka:Monemvasia3 by evlahos.jpg|Pogled na Monemvasiju sa tvrđave
Datoteka:Monemvasia1 SHARP.jpg|Stara ulica
Datoteka:Monemvasia - Bell Tower.jpg|Zvonik gradske Crkve sv. Sofije
Datoteka:Monemvasia Ansicht.jpg|Grad u zidinama


## Povezano
* Lakonija (okrug)
* Periferija Peloponez

## Vanjske veze

* www.gythio.net Zvanična stranica opštine Monemvasija
Miločer

**Miločer** je plaža u opštini Budva, u Crnoj Gori. Nalazi se pored bivše ljetne rezidencije Karađorđevića sagrađene 1934. godine. Plaža je dugačka 280 m, okružena je šumom koja zauzima površinu od 18 ha, sa rijetkim egzotičnim vrstama drveća kao što su kedar, tropske mimoze, mušmule, kaktusi, agave i drugo. Plaža Miločer spada u pješčane plaže više kategorije.
Shin-Yakushi-ji

je budistički hram sekte Kegon smješten u japanskom gradu Nara. Podigla ga je 747. carica Kōmyō. Prvotno je bio veliki Shichidō garan hram, ali je teško stradao od požara i zapostavljanja u Heianskom periodu. Hram je obnovljen u Kamakura periodu, pa jedino glavna dvorana , potiče iz 8. vijeka.

## Reference
Car Xianzong od Tanga

**Car Xianzong od Tanga** () (778–14. februar 820; vl. 805 &ndash; 820), osobno ime **Li Chun** (李純), rođ. **Li Chun** (李淳), bio je car Kine iz dinastije Tang. Bio je najstariji sin cara Shunzonga, koji mu je 805. nakon godinu dana vladavine prepustio prijestolje.

Po dolasku na vlast se car Xianzong posvetio smanjivanju vlasti vojnih guvernera (*[[Jiedushi]]*), pri čemu je protiv onih koji su ga odbijali slušati započinjao ratove. Njegovi pohodi su ispočetka bili uspješni, pa je Xianzongova vojska porazila gospodare rata kao što su Liu Pi, Yang Huilin (楊惠琳) godine 806. i Li Qi 807. godine. 813. godine, je nakon što je pacificirao Okrug Weibo (魏博, smješten u suvremenom Handanu Hebei) pod Tian Xingom, bio na putu da ponovno uspostavi čvrstu centralnu vlast nad carstvom kojim su dotada de facto vladali regionalni gospodari rata. Međutim, iste godine je doživio prvi veliki poraz u sukobu sa Wang Chengzongom. Međutim, do 817. je uspio poraziti i Li Shidaoa i Wanga, čime je Kinesko Carstvo ponovno postala centralizirana država. Kasniji historičari su zbog toga vladavinu cara Xianzonga nazivali Yuanhe restauracija (元和中興).

Uspjeh cara Xianzonga u suzbijanju destruktivnih snaga vojnih guvernera je, pak, imao naličje u usponu dvorskih eunuha. Tako se navodi kako je car Xianzong godine 820. ubijen od eunuha Chen Hongzhija (陳弘志), pri čemu su neki historičari osumnjičili njegovu suprugu Suprugu Guo i sina Li Henga (kasnijeg cara Muzonga) kao moguće naručitelje atentata.

## Reference

* *[[Knjiga Tanga]]*, vol. 15.
* *[[Nova knjiga Tanga]]*, vol. 7.
* *[[Zizhi Tongjian]]*, vols. 234, 236, 237, 238, 239, 240, 241.
Vazduhoplovna akademija

**Vazduhoplovna** ili **zrakoplovna akademija**, rjeđe **vazdušna** ili **zračna akademija** su nazivi koji se koriste za razne obrazovne institucije čija je prvenstvena svrha pružanje znanja i obuka u vještinama vezanim uz zrakoplovstvo. Pod time se obično podrazumijevaju specijalne institucije, odnosno vojne škole posvećene obuci pripadnika ratnog zrakoplovstva.

Neke od najpoznatijih vazduhoplovnih akademija su:

* Royal Air Force College Cranwell, osnovan 1916. u Velikoj Britaniji;
* Akademija ratnog vazduhoplovstva Gagarin, osnovana 1940. u tadašnjem SSSR-u (danas Rusija);
* Akademija Ratnog vazduhoplovstva SAD, osnovana 1954.

U Beogradu postoji srednja škola pod nazivom Vazduhoplovna akademija (Beograd).
Registar (Windows)

**Vindousov registar** () je baza podataka koja je sastavni dio operativnih sistema Majkrosoft Vindous i u kojoj su zabeležena podešavanja operativnog sistema i korisničkog okruženja, podaci o instaliranim programima, računarskoj opremi i svi drugi podaci vezani za pravilno funkcionisanje računarskog sistema. Na ovaj način su organizovani svi 32-bitni i 64-bitni vindousi, kao i Mobilni Vindous.

Kada se prvi put pojavio u Vindousima 3.1, primarna svrha registra je bila spremanje konfiguracijskih informacija za komponente bazirane na COM-u. S pojavom Vindousa 95 i NT, njegova se uloga proširila i na konfiguracijska podešenja za aplikacije koje su prethodno koristile .ini fajlove.

## Uloga
Nekada su za aplikacije postojale .ini fajlovi u koje su programi spremali sopstvena podešenja. Često su se nalazile na zajedničkoj lokaciji što je, u slučaju više korisnika, onemogućavalo da svaki ima svoja podešenja. Konstrastno, registar sprema sve aplikacijska podešenja u jedan središnji repozitorijum i to u standardizovanom obliku. Ovo ima više dobrih strana u odnosu na .ini fajlove.

Takođe, registar omogućava da više korisnika dijeli isti računar kao i da programi rade za korisnike koji nisu administratori. Bekap je isto tako jednostavniji jer se registru može pristupiti preko mrežne veze za udaljeni pristup i menadžment.

## Vanjske veze
* Informacije i uputstva za registar vindousa
Vrševo

**Vrševo** je naselje u opštini Petnjica u Crnoj Gori. Prema popisu iz 2003. bilo je 267 stanovnika (prema popisu iz 1991. bilo je 438 stanovnika).

## Demografija
U naselju Vrševo živi 187 punoletnih stanovnika, a prosečna starost stanovništva iznosi 33,9 godina (31,3 kod muškaraca i 37,3 kod žena). U naselju ima 65 domaćinstava, a prosečan broj članova po domaćinstvu je 4,11.

Ovo naselje je uglavnom naseljeno Bošnjacima (prema popisu iz 2003. godine), a u poslednja dva popisa, primećen je pad u broju stanovnika.

## Reference

## Vanjske veze
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Vražić

**Vražić** je naseljeno mjesto u Bosni i Hercegovini u opštini Šipovo koja pripada entitetu Republika Srpska. Na popisu stanovništva 1991. u njemu je živjelo 340 stanovnika.

## Geografija

## Historija

## Stanovništvo

## Privreda

## Reference

## Vanjske veze

* Mape, aerodromi i vremenska situacija lokacija (-{Fallingrain}-)
* Gugl satelitska mapa (-{Maplandia}-)
AUC

Termin **AUC** ima više značenja.

* Genetički kod za izoleucin
* Američki univerzitet u Kairu 
* Ab Urbe condita
Kotlina (razvrstavanje)

* Kotlina, ulegnuće u Zemljinoj kori.

## Geografija
Ime (toponim) **Kotlina** može biti:
;Hrvatska
* naselje Kotlina u Baranji (Općina Kneževi Vinogradi, Hrvatska);
* uvala **Kotlina** na sjeverozapadnoj obali jadranskog otoka Silbe (Hrvatska).
;Kosovo
* naselje Kotlina na jugu Kosova (Opština Kačanik).
;Poljska
* naselje **Kotlina** (njem. *Regensberg*) u jugozapadnoj Poljskoj blizu češke granice; do 1945. bilo je u sastavu Njemačke.

## Povezano
* Kotao (razvrstavanje)
* Kotlić (razvrstavanje)
*  
*
Prescription for Death

**Prescription for Death** je bila prva epizoda dugovječne kriminalističke TV-serije *[[Law & Order]]*. Premijerno je prikazana 13. septembra 1990. Iako je bila prva prikazana epizoda, prvotno nije zamišljena kao pilot. To je bilo namijenjeno epizodi "Everybody's Favorite Bagman", koja je napisana i snimljena kao pilot, ali koja je na kraju prikazana kasnije - 30. oktobra. U njoj se Steven Hill kao okružni tužilac Adam Schiff, ali zapravo nije bio član originalne glumačke postave, odnosno nije joj se priključio sve do poslije pilot. Epizoda je poznata po tome što je na samom početku ustanovila tradiciju zapleta "istrgnutog sa naslovnica" - u ovom slučaju smrti Libby Zion.

## Zaplet
Suzanne Morton umire nakon dolaska na hitni odjel bolnice za vrijeme naporne noćne smjene. Njen otac, bivši bolničar u vijetnamskom ratu, optužuje bolnicu za nemar i traži policijsku istragu. Logan i Greevey ispituju ljekara koji je prepravljao Suzannine nalaze, ali ih istraga uskoro vodi prema uglednom dr. Edwardu Austeru, za koga vjeruju da je bio pijan na poslu. Ostali ljekari ne žele govoriti iz straha za posao, a Stone je suočen sa neugodnim poslom krivičnog postupka protiv štovanog ljekara.

## Glumačka postava
### Zakon
* George Dzundza - Sgt. Max Greevey
* Chris Noth - Det. Mike Logan
* Dann Florek - Capt. Don Cragen

### Red
* Michael Moriarty - Exec. A.D.A. Ben Stone
* Richard Brooks - A.D.A. Paul Robinette
* Steven Hill - D.A. Adam Schiff

### Gostujuće uloge
* Erick Avari - Dr. 'Ekballa' Raza
* Alvin Epstein - Dr. Chester
* Maryann Urbano - Dr. Jean Mills
* Bruce McCarty - Dr. Stephen Simonson
* Ed Setrakian - Hoffman
* W.T. Martin - Dr. Lignell
* Daniel Benzali - mrtvozornik
* Frederica Meister - Mrs. Melanie Stivic
* Annie Corley - Stewart
* Rocky Carroll - Dr. Davids
* William Roerick - Dr. Robert Abraham
* Russell Horton - Markowitz
* Tom Kubiak - Dr. Rasmussen
* Harry S. Murphy - Don
* Maeve McGuire - Dr. Walters
* Stephanie Gordon - bolničarka
* Kate Wilkinson - sijeda gospođa
* Shona Tucker - sudski službenik
* Nick Damici - Dubuque
* Leslie Goldman - sudac
* Chaz McCormack - McInerny
* Lee Tergesen - Clemens
* Joan Kaye - bolničarka
* Sean Whitesell - stažist

## Reference
Zakon Libby Zion

**Zakon Libby Zion** ( je kolokvijalni naziv za čl. 405 **Zakona o Odjelu za zdravstvo [[New York (država)|Države New York]]**, odnosno odredbu prema kojoj je radno vrijeme svih stažista u bolnicama države New York ograničeno na maksimalno 80 sati na tjedan. Ime je dobio po **Libby Zion** (novembar 1965 - 5. mart 1984), studentici Bennington Collegea koja je umrla od srčanog zastoja 19 sati poslije primanja na hitni odjel njujorške bolnice; kasnije se ispostavilo da je uzrok smrti serotoninski sindrom uzrokovan fatalnom kombinacijom antidepresiva fenelzina koja je uzimala prije dolaska u bolnicu, odnosno antispazmičkog lijeka demerola koji joj je pripisao dva tamošnja ljekara-stažista. Njen otac, pravni i bivši novinar *[[New York Times]]a*, javno je ustvrdio da mu je kćer umrla uslijed nesposobnosti ljekara, odnosno da je tome pridonio zamor uslijed dugotrajne, 36-satne radne smjene ljekara. Protiv ljekara - dr. Luise Weinsten i Gregga Stonea - su pokrenuti i kazneni postupci i građanska parnica koji su izazvali veliki publicitet u njujorškoj javnosti. Iako su u oba suđenja ljekare i bolnicu na kraju oslobodili odgovornosti, država New York je 1989. godine donijelo ograničenja prema kojima nijedan ljekar-stažist nije smio raditi duže od 80 sati tjedno, niti da jedna smjena nije smjela biti duža od 24 sata.

Slučaj Libby Zion je izvan države New York poznat po tome što je poslužio kao inspiracija za zaplet *[[Prescription for Death]]*, prve epizode popularne TV-serije *[[Law & Order]]*.

## Reference
Ron Rifkin

**Ron Rifkin** (31. oktobar 1939 -) je američki glumac. Najpoznatiji je po ulozi Arvina Sloanea u TV-seriji *[[Alias (TV serija)|Alias]]* te ulozi Saula Holdena u TV-seriji *[[Brothers & Sisters (2006 TV serija)|Brothers & Sisters]]*.

## Izvori

## Vanjske veze
* 
*
Daniel Benzali

**Daniel Benzali** (Rio de Janeiro, 20. januar 1950 -) je brazilsko-američki glumac. Odrastao je u jevrejskoj glumačkoj porodici, a karijeru je započeo u teatru prije nego što je dobio niz zapaženih karakternih uloga na američkoj televiziji. U seriji *[[Murder One (TV serija)|Murder One]]* je tumačio lik advokata Theodorea Hoffmana, a za koju je 1995. nominiran za Emmy.

Neko je vrijeme živio za glumicom Kim Cattral.

## Vanjske veze
* 
*
Law & Order (sezona 1)

Dolje se nalazi popis epizoda američke TV-serije ***[[Law & Order]]*** od njene premijere u sezoni (1990–1991):

## Format

U glavnu postavu su ušli George Dzundza kao Max Greevey, Chris Noth kao Mike Logan, Dann Florek kao Donald Cragen, Michael Moriarty kao EADA Benjamin Stone, Richard Brooks kao ADA Paul Robinette i Steven Hill kao DA Adam Schiff, iako se on nije pojavio u šestoj epizodi. George Dzundza je napustio glavnu postavu na kraju sezone.

## Uloge
* George Dzundza – Max Greevey
* Chris Noth – Mike Logan
* Dann Florek – Donald Cragen
* Michael Moriarty – EADA Benjamin Stone
* Richard Brooks – ADA Paul Robinette
* Steven Hill – DA Adam Schiff 

## Epizode




## Izvori i napomene
Steven Hill

**Steven Hill** (24. februar 1922 - 23. august 2016) je američki filmski i televizijski glumac, najpoznatiji po ulozi njujorškog okružnog tužioca Adama Schiffa u dugovječnoj TV-seriji *[[Law & Order]]*, a koga je tumačio deset sezona (u periodu 2000). Prije toga je tumačio lik Dana Briggsa, originalnog vođe tima Impossible Missions Force u TV-seriji ** i to u početnoj sezoni (1966/1967).

## Reference

## Vanjske veze
* 
## Vanjske veze
Richard Brooks (glumac)

**Richard L. Brooks** (Cleveland, 7. decembar 1962 - ) je američki kazališni, filmski i televizijski glumac, odnosno filmski režiser i muzičar. Najpoznatiji je po ulozi pomoćnika njujorškog okružnog tužioca Paula Robinettea u prve tri sezone popularne serije Law & Order (1990 - 1993).

## Vanjske veze
*
Dann Florek

**Ezekial Dann Florek** (1. maj 1950 -), poznat pod profesionalnim imenom **Dann Florek**, je američki glumac i režiser. Najpoznatiji je po ulozi njujorškog policijskog kapetana Donalda Cragena u TV-serijama *[[Law & Order]]* i *[[Law & Order: Special Victims Unit]]*.

## Filmografija

### Televizija

### Producent

### Režija

## Izvori

## Vanjske veze
*
Chris Noth

**Christopher David "Chris" Noth** (13. novembar 1954 -) je američki glumac, najpoznatiji po ulozi njujorškog policijskog detektiva Mikea Logana u popularnim TV-serijama *[[Law & Order]]* i *[[Law & Order: Criminal Intent]]*, odnosno Biga (Face) u TV-seriji *[[Sex and the City]]*.

## Filmografija
* *[[Cutter's Way]]* (1981) – Stražar na vratima posjeda (van špice)
* *[[Waitress!]]* (1981) – sporedna uloga
* *Smithereens* (1982) – Prostitutka
* *[[Another World (TV serija)|Another World]]* (1984) TV serija – Jimmy (1985)/Dean Whitney (1988)
* *Killer in the Mirror* (1986) (TV) – Johnny Mathews
* *[[Off Beat (film)|Off Beat]]* (1986) – Ely Wareham Jr.
* *[[Apology (TV film)|Apology]]* (1986) (TV) – Roy Burnette
* *At Mother's Request* (1987) (TV) – Steve Klein
* *[[I'll Take Manhattan]]* (1987) (mini) TV serija
* *[[Baby Boom (film)|Baby Boom]]* (1987) – yuppie muž
* *Jakarta* (1988) – Falco
* *Monsters* (1989) (TV) – The Devil (1 epizoda)
* *[[Law & Order]]* (1990) TV Serija – Det. Mike Logan (1990–1995)
* *[[Naked in New York]]* (1993) – Jason Brett
* *With Harmful Intent* (1993) (TV) – Dr. Ferris
* *Where Are My Children?* (1994) (TV) – Cliff Vernon
* *Burnzy's Last Call* (1995) – Kevin
* *Nothing Lasts Forever* (1995) (mini) TV serija – Dr. Ken Mallory
* *Abducted: A Father's Love* (1996) (TV) – Larry Coster
* *Born Free: A New Adventure* (1996) (TV) – Dr. David Thompson
* *Rough Riders* (1997) (TV) – Craig Wadsworth
* *The Deli* (1997) – Sal
* *Cold Around the Heart* (1997) – T
* *Medusa's Child* (1997) (TV) – Tony DiStefano
* *[[Sex And The City]]* (1998) TV serija - Mr. Big (1998–2004; stalna uloga, sezone 1–6 - 41 epizoda)
* *[[The Broken Giant]]* (1998) – Jack Frey
* ** (1998) (TV) – Det. Mike Logan
* *Getting to Know You* (1999) – Sonny
* *[[The Confession (1999 film)|The Confession]]* (1999) – Camposo
* *A Texas Funeral* (1999) – Clinton
* *Pigeonholed* (1999) – Devon's Father
* *[[The Acting Class]]* (2000) – Martin Ballsac
* *[[Cast Away]]* (2000) – Jerry Spaulding
* *[[Double Whammy (2001 film)|Double Whammy]]* (2001) – Chick Dimitri
* *The Judge* (2001/I) (TV) – Paul Madriani
* *[[The Glass House (film)|The Glass House]]* (2001/I) – Ujak Jack
* *[[Searching for Paradise]]* (2002) – Michael De Santis
* *[[Julius Caesar (TV miniserija)|Julius Caesar]]* (2002) (mini) – Gnaeus Pompeius Magnus
* *This Is Your Country* (2003) (TV) – Domaćin
* *Bad Apple* (2004) (TV) – Mike Tozzi
* *[[Mr 3000]]* (2004) – Schiembri
* *[[Law & Order: Criminal Intent]]* (2001) TV serija – Det. Mike Logan (2005–2008)
* *[[The Perfect Man]]* (2005) – Ben Cooper
* *[[Sex and the City: The Movie]]* (2008) - Big
* *[[Frame of Mind (film)|Frame of Mind]]* (2008) – Steve Lynde
* *[[My One and Only (film)|My One and Only]]* (2009) - Harlan
* *[[The Good Wife]]* (2009 – present) TV serija - Peter Florrick
* *[[Tooth Fairy (film)|Tooth Fairy]]* (2010)
* *[[Sex and the City 2]]* (2010) - Big
* *[[Justice League: Crisis on Two Earths]]* (2010) - Lex Luthor
* *Sure Fire Hit* (2010) - Tony

## Izvori

## Vanjske veze

*
George Dzundza

**George Dzundza** (; 19. jul 1945 -) je američki glumac ukrajinskog porijekla, najpoznatiji po ulozi njujorškog policijskog narednika Maxa Greeveya u prvoj sezoni TV-serije *[[Law & Order]]*.

Roditelji - otac Ukrajinac i majka Poljakinja - su mu za vrijeme drugog svjetskog rata dovedeni na prinudni rad u nacističku Njemačku. Prve godine života je s porodicom proveo u izbjegličkim logorima, a potom u Amsterdamu, prije nego što je 1956. došao u SAD. Glumu je studirao na njujorškom univerzitetu St. John's. Postao je zapažen po nizu karakternih uloga, gdje je zbog svog porijekla i jezičkih vještina često tumačio likova ruskog ili istočnoevropskog porijekla.

## Filmografija
* *[[The Waltons]]*, sezona 4, *The Abdication*, A.J. Covington (1975)
* *[[The Deer Hunter]]* (1978)
* *[[Salem's Lot (1979 TV miniserija)|Salem's Lot]]* (1979)
* *[[A Long Way Home]]* (1981)
* *[[Honky Tonk Freeway]]* (1981)
* *[[Skokie (film)|Skokie]]* (1981)
* *[[Streamers (film)|Streamers]]* (1983)
* *[[The Lost Honor of Kathryn Beck]]* (1984)
* *[[Best Defense]]* (1984)
* *[[The Execution of Raymond Graham]]* (1985)
* *[[Brotherly Love (film)|Brotherly Love]]* (1985)
* *[[No Mercy (film)|No Mercy]]* (1986)
* *[[No Way Out (1987 film)|No Way Out]] *(1987)
* *[[Something Is Out There]]* (1988)
* *[[The Beast of War|The Beast]]* (1988)
* *[[Cross of Fire]]* (1989)
* *[[White Hunter Black Heart]]* (1990)
* *[[Law & Order]]* (1990) TV Serija
* *[[Impulse (1990 film)|Impulse]]* (1990)
* *[[The Butcher's Wife]]* (1991)
* *[[Basic Instinct]]* (1992)
* **' (1992)
* ''[[Dangerous Minds]]'' (1995)
* ''[[Crimson Tide]]'' (1995)
* **' (1996)
* *[[The New Batman Adventures]]* (1997)
* *[[Trading Favors]]* (1997)
* *[[That Darn Cat (film, 1997)|That Darn Cat]]* (1997)
* *[[The Limbic Region]]* (1997)
* *[[Species II]]* (1998)
* *[[Batman & Mr. Freeze: SubZero]]*
* *[[Jesse (TV series)|Jesse]]* (1998) TV Series
* *[[Instinct (film)|Instinct]]* (1999)
* *[[Above Suspicion]]* (2000)
* *[[City by the Sea]]* (2002)
* *[[Hack (American TV series)|Hack]]* (2002) TV Serija
* *[[National Lampoon's Adam & Eve]]* (2005)
* ** (2006)
* *[[Grey's Anatomy]]* (2006)

## Vanjske veze
*
Silba

**Silba** (talijanski: *Selve*) je otok u Jadranskom moru u Hrvatskoj, koji administrativno podpada pod grad Zadar u Zadarskoj županiji.

## Karakteristike
Siba se nalazi jugoistočno od Lošinja, zapadno od Oliba i istočno od Premude.

Kako leži na granici Kvarnerića i Dalmacije, ubraja se u sjevernodalmatinsku grupu otoka, odnosno pod Zadarski arhipelag.

Silba ima površinu od 14,27 km², vrlo je niska - najviši vrh brdo Vrh (Varh) ima samo 83 metra, dužina njegove obale iznosi 26,239 km.

Otok je dug 8&nbsp;km u smjeru sjeverozapad-jugoistok, i širok oko 3&nbsp;km na sjeveru; ali u sredini ima samo 0,7&nbsp;km, a na jugu nema ni 2&nbsp;km.

Građen je od krečnjačkog vapnenca i eocenskog lapora, obrastao je makijom i šumarcima crnike i bora. Malobrojni stanovnici se bave ovčarstvom, maslinarstvom, vinogradarstvom, ribarstvom i turizmom.

## Historija
Otok je bio naseljen još od ilirskih vremena, o tom svjedoče ostatci gradine na lokalitu Vele Stine.
Za rimskih vremena zvao se **Selbo** (od latinskog *silva* = šuma).
I bizantski car Konstantin Porfirogenet ga navodi u svojoj kronici iz 10. vijeka pod istim imenom - *Selbo*.

Za ranog srednjeg vijeka otok je bio feud zadarskog ženskog benediktinskog samostana sv. Marije, a kasnije zadarske gradske komune.

Od 15. vijeka je pod vlašću Mletačke Republike, koja je 1579. podigla prvu poznatu  školu u zadarskom arhipelagu, a tokom 16. vijeka četiri utvrde s pokretnim mostovima i četiri stražarnice, radi obrane od gusara. Otok je prosperirao tokom 17. i 18. vijeka, zahvaljujući brodarstvu, jer su Silbani imali monopol na transport stoke iz Zadra za Veneciju.

Zlatno doba je prestalo u 19. vijeku otkad je otok pripao Austrijskom Carstvu, izvjesna kompenzacija bila je tvornica ribljih konzervi koja je radila od 1909. do 1918.

Za Drugog svjetskog rata na otoku je bio poprilično snažan antifašistički pokret.

## Transport
Otok je povezan dnevnim brodskim i trajektnim linijama sa Zadrom i Malim Lošinjem.

## Reference

## Vanjske veze

* ''Karta otoka Silba''
Subterranean Homeboy Blues

**Subterranean Homeboy Blues** je bila druga epizoda dugovječne američke kriminalističke TV-serije *[[Law & Order]]*, originalno emitirana 20. septembra 1990. Njen je zaplet bio inspiriran znamenitim slučajem Bernharda Goetza.

## Zaplet
Bjelkinja po imenu Laura di Biasi ustrijeli dvojicu crnaca u prepunoj podzemnoj željeznici. Inicident ispočetka izgleda kao samoobrana, ali dalja istraga ukaže da je Di Biasi mogla biti motivirana osvetom. Logan i Greevey se svađaju oko njene krivnje, pogotovo kada doznaju da je jedna od njenih žrtava bio okorjeli kriminalac, a da drugi ne može kontrolirati nasilni temperament čak ni na sudu. Laura di Biasi, pak, pokušava manipulirati tužiteljem Robinetteom preko svoje crne advokatkinje Shambale Green, dok se Stone na čelu kancelarije suočava s time da mu je osoblje podijeljeno.

## Zanimljivosti

Kao inspiracija za naslov je poslužila *[[Subterranean Homesick Blues]]*, pjesma Boba Dylana iz 1965.

Cynthia Nixon i Chris Noth su, pak, zajedno ponovno nastupili kao stalni članovi postave TV-serije *[[Sex and the City|Seks i grad]]*.

## Glumačka postava
### Zakon
* George Dzundza - Sgt. Max Greevey
* Chris Noth - Det. Mike Logan
* Dann Florek - Capt. Don Cragen

### Red
* Michael Moriarty - Exec. A.D.A. Ben Stone
* Richard Brooks – A.D.A. Paul Robinette
* Steven Hill - Adam Schiff

### Gostujuće uloge
* Barbara Caruso ... Mrs. Hastings
* Alexandra Gersten ... Abby Diamond
* Sam Gray ... sudac Manuel Leon
* Dwayne McClary ... Michael Jones
* Cynthia Nixon ... Laura Di Biasi
* Phyllis Somerville ... Ms. Maltese
* Lorraine Toussaint ... Shambala Green
* Phil Parolisi ... bolnilčar
* Tonya Pinkins .. žena
* Damon Pooser ... Anđeo #1
* Tim Kelleher ... stažist
* Gerald M. Kline ... parabolničar
* Dan Desmond ... reporter
* Cynthia Belgrave ... bibliotekar
* Shirl Bernheim ... stanodavnka
* Stephanie Berry ... bolničarka
* Akili Prince ... Darnell
* Wanda Richert ... Aimee
* José Ramón Rosario ... administrator
* Cedric Turner ... policajac u prometu
* Mimi Weddell ... žena s torbom
* Kevin Eshelman ... policajac #1
* David E. Weinberg ... policajac #2
* Mark Werheim ... Stevenson
Nasr ibn Sajjar

**Nasr ibn Sajjar** (*Nasr ibn Sayyar*; , puno ime *Naṣr ibn Sayyār al-Laythi al-Kinani*; 663–748) bio je arapsko-muslimanski vojskovođa u službi Omejadskog Kalifata, poznat kao posljednji omejadski guverner Horasana. Na to je mjesto došao godine 738. i kao iskusan vojskovođa je uspio stablizirati granicu Kalifata, odbiti turgeške napade i povratiti izgubljene arapske teritorije u Transoksijani. Zahvaljujući svojim diplomatskim vještinama je uspio smiriti i sukobe između pripadnika arapskih plemena porijeklom sa sjevera i plemena porijeklom sa juga Arabije, a koje su prije toga izazivale trajnu nestabilnost u Horasanu. Međutim, ni Nasrove vještine nisu mogle zaustaviti seriju građanskih ratova i ustanaka potaknutih borbom za vlast nakon smrti kalifa Hišama 743. godine, kao ni kompenzirati decenijama akumulirano nezadovoljstvo omejadskom vlašću na području Horasana i šire. Nasr ibn Sajjar je za vrijeme vladavine kalifa Marvana II bio prisiljen gušiti ustanak omejadskih klanova al-Kirmanija i Ibn Surraya, kada je 747. izbio u Horasanu izbio ustanak sljedbenika hašimitske (kejsanitske) sekte na čelu sa Imamom Ibrahimom. Iako se Nasr odmah pomirio i udružio snage s omejadskim pobunjenicima te zarobio Ibrahima, ustanici su pod vodstvom darovitih vojskovođa Kahtabe ibn Šabiba al-Ta'ija i Abu Muslima ne samo nastavili pružati otpor, nego su 14. februara 748. zauzeli njegovo sjedište Merv, a potom omejadske trupe protjerali u Perziju. Nakon niza poraza, Nasr ibn Sajjar je umro povlačeći se prema Hamadanu.

## Reference

## Literatura
* 
* 
* 
* 
* 
* 
* 
*
Marv

**Marv** može označavati:

## Mjesta
* Merv, historijski perzijski grad u Centralnoj aziji

## Inicijali
* MARV, vrsta bojeve glave projektila (manevrirajuće vozilo za ponovni ulazak u atmosferu; Maneuverable Reentry Vehicle)

## Kompanije
* **[[Marv Films]]**, britanska kompanija za filmsku produkciju koju vodi Matthew Vaughn

## Ličnosti
* Marv Goldberg, historičar muzike
* Marvin Heemeyer, američki trgovac poznat po napadu na grad buldožeru
* Marv Newland, američki sineast specijaliziran za animaciju
* Marv Wolfman, američki pisac stripova

### Sportske ličnosti
* Marv Albert, američki radio i TV-komentator
* Marv Harshman, bivši košarkaški trener
* Marv Levy, generalni menadžer i potpredsjednik sportskih operacija za tim Buffalo Bills
* Marvin Rotblatt, bivši pitcher Chicago White Soxa
* Marv Throneberry, američki bejzbolaš

### Fiktivne ličnosti
* Harry i Marv, kriminalci iz prva dva filma serije *Home Alone*
* Marv (Sin City), fiktivni lik iz serije grafičkih romana *Sin City*

## Slični toponimi
* Marvé Beach, plaža u Maladu, predgrađu Mumbaija
748.

__NOTOC__
Godina **748.** (**[[rimske brojke|DCCXLVIII]]**) bila je prijestupna godina koja počinje u ponedjeljak u julijanskom kalendaru. Oznaka 748. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

## Događaji

* januar &ndash; Veliki zemljotres pogađa oblast Bliskog Istoka pri čemu su od sjevernog Egipta od sjeverozapadne Mezopotamije oštećene i uništene mnoge građevine i spomenici preostali iz ranijeg bizantskog doba.
* 14. 2. &ndash; Hašimitski ustanici pod Abu Muslimom zauzimaju Merv, sjedište tadašnje arapsko-muslimanske provincije Horasan, čime Abasidi dobijaju prvo važno uporište. Abasidske trupe pod Kahtaba ibn Šabib al-Ta'ijem zauzimaju gradove Nišapur i Raj, porazivši omejadsku vojsku kod Gurgana.
* Opljačkan i opustošen grad Baalbek u Libanonu.
* U Konstantinopolu izbija epidemija kuge.


## Rođenja

* Karlo Veliki, kralj i car Franaka (sporni datum)

## Smrti

* Carica Genshō od Japana (r. 680)
* Wasil ibn Ata, muslimanski teolog (r. 700)
* 9. 12. &ndash; Nasr ibn Sayyar, posljednji omejadski guverner Horasana (r. 663)

## Reference
Kahtaba ibn Šabib al-Ta'i

**Kahtaba ibn Šabib al-Ta'i** (*Qahtaba ibn Shabib al-Ta'i*; ? - 27. august 749) bio je arapsko-muslimanski vojskovođa poznat kao jedan od vođa Abasidskog ustanka kojim je svrgnut Omejadski Kalifat.

Rodio se i odrastao u Horasanu u porodici jemenskih doseljenika. Kada je došao u Meku, tamo ga je Imam Ibrahim, vođa hašimitske (kejsanitske) sekte šijitskog islama, proglasio vođom ustanka koji je izbio u Horasanu 747. Kahtabino vodstvo je prihvatio i drugi ustanički vođa Abu Muslim. Kahtaba je nakon istjerivanja Omejada iz Horasana i pada Merva u februaru 748. nastavio prodor u Perziju. Zauzeo je Nišapur, potom u augustu razbio omejadsku vojsku kod Gurgana i zauzeo Rej. Tamo je prezimio, a u martu 749. uništio veliku omejadsku vojsku kod Isfahana. Nakon toga je zauzeo Nihavand i prodro u Irak. U nastojanju da zauzme Kufu, 27. augusta 749. je noću napao omejadski logor; poginuo je u borbi, ali je omejadska vojska bila svejedno razbijena, a ustanici pod njegovim sinom Al-Hasan ibn Qahtabom zauzeli grad 2. septembra.

## Izvori
* 
* 
*
Kejsanitski šijiti

**Kejsaniti** ili **kajsaniti** je izraz koji se koristi za nekadašnju šijitsku sektu/pravac (ghulat) koju su činili sljedbenici Al-Muhtara. Od drugih šijita su se isticali po vjerovanju u imamat Muhameda ibn al-Hanafije, sina kalifa Alije. Nakon Muhamedove smrti godine 700. se kejsanitski pokret razdvojio u niz malih, međusobno sukobljenih sekti. One su, međutim, uživale značajnu podršku među mawalijima, odnosno ne-arapskim muslimanima, koji su je shvaćali kao alternativu vladajućoj sunitskoj dinastiji Omejada koja je obično preferirala arapsku manjinu u odnosu na svoje ne-arapske podanike. Jedna od tih sekti se kao svom vođi okrenula Muhamedovom sinu Abd-Alah ibn Muhamed ibn Hanafiji, poznatom po imenu Abu Hašim, zbog čega su njeni sljedbenici postali poznati kao **hašimije** ili **hašimiti**. Ta je sekta bila posebno snažna na krajnjem istoku Kalifata, odnosno u Horasanu, gdje su se u prvoj polovici 8. vijeka njena vjerovanja proširila među islamiziranim domorocima i arapskim doseljenicima. Godine 747. su hašimiti, koristeći metež i dinastijske sukobe u koji je Omejadski Kalifat pao nakon smrti kalifa Hišama, digli veliki ustanak u Horasanu na čelu sa Imamom Ibrahimom. Iako je Ibrahim uhvaćen, ustanici su na čelu sa darovitim šijitskim vojskovođom Abu Muslimom nastavili pružati otpor, a priključio im se i veliki broj ne-muslimana. Godine 750. je posljednji omejadski kalif Marvan II svrgnut, a hašimitski vođa As-Saffah je postavljen za novog kalifa i uspostavio dinastiju Abasida. Došavši na vlast, As-Saffah i njegovi nasljednici su odmah prihvatili sunitski islam, a zbog čega se kejsanitska struja među šijitima ubrzo ugasila.

## Vanjske veze
* Kaysanite Imams family tree, pg.20
Nišapur

**Nišapur** (perz. نیشابور) je grad na sjeveroistoku Irana, smješten na plodnoj ravnici u podnožju planine Binalud, u blizini regionalnog središta, grada Mašhad. Nišapur je jedan od najvećih gradova iranske pokrajine Razavi Horasan. Prema predaji, grad je u 3. stoljeću osnovao Šapur I., veliki kralj Sasanidske Monarhije. Nišapur se nalazio na važnoj strateškoj poziciji na Putu svile. Prema popisu stanovništva iz 2006. godine u gradu je živjelo 208.860 ljudi.

## Veze
* Razavi Horasan

## Reference

## Vanjske veze
*  Službene stranice grada Nišapura 
;Ostali projekti
GS

**GS** može biti:
* **G S** - 11. i 24. slovo srpsko-hrvatske abecede
* **Г С** - 4. i 21. slovo srpske azbuke

## Kratice i oznake
### Mjerne jedinice
* **Gs** (ili **G**) - oznaka za gaus
* **Gs** - oznaka za gigasekundu
* **GS** - oznaka za gigasimens
* **gs** - oznaka za godinu svjetlosti
### Auto-oznake
* **GS** - auto-oznaka za Gospić
* **GS** - auto-oznaka za Güssing (Austrija)
* **GS** - auto-oznaka za Goslar (Njemačka)
* **GS** - auto-oznaka za Slupsk (Poljska)
### Ostalo
* **GS** - kratica za Generalnu skupštinu Ujedinjenih nacija
* **GS** - kratica za gimnastički savez
* **GS** - kratica za Glas Slavonije
* **GS** - kratica za glavni savez
* **GS** - kratica za glavni stožer (voj.)
* **GS** - kratica za gorsku službu
* **GS** - kratica za gospodarski sektor
* **GS** - kratica za gradsku skupštinu
### ISO-oznake
* **GS** - ISO-oznaka za Južnu Džordžiju i Južna Sendvička ostrva (*South Georgia and the South Sandwich Islands*)
** .gs - najviši internetski domen državnih kodova (ccTLD) za Južnu Džordžiju i Južna Sendvička ostrva

## Inicijali
* Gariela Sabatini - argentinska teniserka (Gabrijela Sabatini; rođ. 1970)
* Geno Senečić - hrvatski književnik
* Geoffrey Sax - britanski režiser (Džefri Saks)
* George Sand - francuska književnica (Žorž Sand; 1804-1876)
* George Soros - američki investitor, političar i filantrop (Džordž Soros; rođ. 1930)
* George Stephenson - engleski pronalazač (Džordž Stivenson; 1781-1848)
* Georges Seurat - francuski slikaar (Žorž Sera; 1859-1891)
* Georges Simenon - belgijski književnik (Žorž Simenon; 1903-1989)
* Giovanni Schiaparelli - talijanski astronom (Đovani Skjapareli; 1835-1910)
* Girolamo Savonarola - katolički jeretik (Đirolamo Savonarola; 1452-1498)
* Goran Sultanović - srpski glumac (rođ. 1947)
* Goran Svilanović - srpski političar (rođ. 1963)
* Gordana Suša - srpska novinarka
* Greta Scacchi - glumica (Greta Skaki; rođ. 1960)

## Marke motocikla i automobila
* BMW GS, model motocikla
* Lexus GS, model automobila
* Buick GS, model automobila
* Citroën GS, model automobila
Lorraine Toussaint

**Lorraine Toussaint** (4. april 1960 - ) je američka glumica rodom sa Trinidada, najpoznatija po ulozi crne pravnice Rene Jackson u TV-seriji *[[Any Day Now (TV serija)|Any Day Now]]*. Pored toga je nastupala u prvim sezonama TV-serije Law & Order kao povremeni lik Shambale Green, braniteljice po službenoj dužnosti.

## Izabrana filmografija
### Film

### TV

## Vanjske veze
*
749.

__NOTOC__
Godina **749.** (**[[rimske brojke|DCCXLIX]]**) bila je redovna godina koja počinje u srijedu u julijanskom kalendaru. Oznaka 749. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

## Događaji

* 18. 1. - Golanski zemljotres 749
* jun &ndash; Aistulf nasljeđuje svog brata Ratchisa kao kralj Langobarda.
* Abasdiske trupe pod Kahtabom ibn Šabib al-Ta'ijem razbijaju veliku omejadsku vojsku kod Isfahana i prodiru u Irak, zauzevši grad Kufa u septembru.
* Carica Kōken nasljeđuje cara Shomua na prijestolju Japana.


## Rođenja

* Muhammad al-Shaybani, islamski pravnik

## Smrti

* Ratchis, kralj Langobarda
* 27. 8. &ndash; Qahtaba ibn Shabib al-Ta'i, Abbasid general
* 5. 12. &ndash; Sveti Jovan Damaskin, kršćanski teolog

## Reference
Predsjednik Azerbejdžana

Država Azerbejdžan je predsjednička republika, sa **Predsjednikom Azerbejdžana** kao poglavarom države, te sa Premijerom Azerbejdžana kao šefom Vlade. Trenutni predsjednik Azerbejdžana je Ilham Alijev.

Ustav kaže da će predsjednik biti utjelovljenje izvršne vlasti, vojne vlasti, "[predstavnik Azerbejdžana] u unutrašnjim i vanjskim poslovima", te da će on "imati politički imunitet." Predsjednik vlada iz svog Ureda (Ured Predsjednika), koji se sastoji od grupe sekretara raznih ministara. Dodatno, postoji Kabinet Ministara (odnoseći se na ekonomsku i socijalnu politiku) i vijeće sigurnosti (odnoseći se na vanjske, vojne i pravne poslove). Ilham Alijev je izabran za predsjednika 2003. godine, a ponovo izabran na predsjedničkim izborima 2008. godine. Naslijedio je svoga oca, Hejdara Alijeva, koji je postao predsjednik 1993. godine, nakon zbacivanja sa vlasti Abulfaza Elčibeja.

## Vođe Azerbejdžana od 1918. godine

### [[Azerbejdžanska demokratska republika]] (1918.-1920.)

#### Predsjedavajući Narodnog vijeća

* Memmed Emin Aga oglu Resulzade (28. maj - 7. decembar 1918.)

#### Predsjedavajući Parlamenta

* Alimardanbej Topčubašov (7. decembar 1918. - 27. april 1920.)

### [[Transkavkazna sovjetska federativna socijalistička republika]] (1922.-1936.) i [[Sovjetska socijalistička republika Azerbejdžan]] (1936.-1991.)

#### Prvo sekretari Azerbejdžanske komunističke partije

* Mirza Davud Bagir oglu Husejnov (12. februar - 23. oktobar 1920.)
* Grigori Naumovič Kaminski (23. oktobar 1920. - jun 1921.)
* Sergej Mironovič Kirov (jun 1921. - 1925.) 
* Alihejdar Kerim oglu Karajev (januar 1926. - 4. august 1929.)
* Nikolaj Fjodorovič Gikalo (5. august 1929. - 5. august 1930.)
* Vladimir Ivanovič Polonski (5. august 1930. - februar 1933.)
* Ruben Gukasovič Rubenov (februar - decembar 1933.)
* Mir Džafar Abas oglu Bagirov (decembar 1933. - april 1953.) 
* Mir Teimur Mir Alekper oglu Jakubov (april 1953. - 12. februar 1954.) 
* Imam Dašdemir oglu Mustafajev (17. februar 1954. - 6. jun 1959.)
* Veli Jusif oglu Akhundov (6. jul 1959. - 14. jul 1969.)
* Hejdar Alirza oglu Alijev (14. jul 1969. - 3. decembar 1982.)
* Kjamran Mamed oglu Bagirov (3. decembar 1982. - 21. maj 1988.)
* Abdul Rahman Khalil oglu Vezirov (21. maj 1988. - 20. januar 1990.)
* Ajaz Nijazi oglu Mutalibov (24. januar 1990. - 14. septembar 1991.)

### [[Azerbejdžan|Republika Azerbejdžan]] (1991.-danas)

#### Predsjednici

* Ajaz Nijazi oglu Mutalibov (18. maj 1990. - 6. mart 1992.) (prvi put)
* Jagub Kavad oglu Mamedov (6. mart - 14. maj 1992.godine) (zamjena)
* Ajaz Nijazi oglu Mutalibov (14. maj - 18. maj 1992.) (drugi put)
* Isa Junus oglu Gambarov (19. maj - 16. jun 1992. (zamjena)
* Abulfez Kadyrgula oglu Elčibej (16. jun 1992. - 1. septembar 1993.)
* Hejdar Alirza oglu Alijev (24. jun 1993. - 31. oktobar 2003.) (zamjena do 10. oktobra 1993. (za Elčibeja do 1. septembra 1993.))
* Ilham Hejdar oglu Alijev (31. oktobar 2003. - danas)

## Vanjske veze

* Predsjednik Azerbejdžana
Potres na Golanu 749.

**Sedmi zemljotres** (), *Ra'ash Shvi'it*, poznat i kao **zemljotres 749.**, bio je razorni zemljotres koji je pogodio područje Palestine i današnjeg Jordana na dan 18. januara 749.
Gradovi Tiberijada, Beit She'an, Hippos i Pella su tada najvećim dijelom razoreni, dok je veliki broj drugih gradova širom Levanta pretrpio ozbiljna oštećenja. Zemljotres je uz to, prema navodima suvremenika, odnio i desetine hiljada ljudskih žrtava.

## Izvori

## Vanjske veze
* Margaliot Mordechai, "Determining the Time of Seventh Earthquake", Israel Exploration Society 8, 1940/1941. 
* Margaliot Mordechai, "A New Record of the Fasting Earthquake", *Tarbitz* 29, 1959/1960, pp.&nbsp;339–344. 
* Tsafrir Y. Ferster C, "On the Dating of the Seventh Earthquake", *Tarbitz* 58, 1988/1989, pp.&nbsp;357–362. 
* The Seventh Earthquake – The Death of the City
Muhamed al-Šajbani

**Muḥammad ibn al-Ḥasan al-Shaybānī** (749/50 &ndash; 805) (arapski محمد بن الحسن الشيباني) bio je islamski pravnik, poznat kao učenik Abu Hanife (po kome je je ime dobila hanefijska škola islamskog prava), i Abu Yusufa.

Iako je kao mladić započeo vojnu karijeru, ubrzo se okrenuo studiju prava. Već kao mladić je stekao reputaciju velikog stručnjaka, te počeo poučavati pravo još 770. Njegov ugled je postao toliki da ga je kalif Harun al-Rašid pozvao na svoj dvor, te ga imenovao sucem. Njegov učenik je bio znameniti Imam Šafija.

Poznat je kao autor traktata u kome daje detaljna upustva načina na koji muslimani smiju voditi džihad protiv nevjernika, odnosno postupaka sa ne-muslimanima pod muslimanskom vlašću. Zbog toga se smatra jednim od prvih stručnjaka za međunarodno pravo u islamskom svijetu.

## Izvori

## Literatura
* Chaumont, E. "al- S̲h̲aybānī , Abū ʿAbd Allāh Muḥammad b. al-Ḥasan b. Farḳad ." *[[Encyclopaedia of Islam]]*. Edited by: P. Bearman , Th. Bianquis , C.E. Bosworth , E. van Donzel and W.P. Heinrichs. Brill Publishers, 2008. Brill Online.
* *[[The Encyclopaedia of Islam]]*, New Edition, vol. 9. Leiden: Brill Publishers.
* Mahmassani, Subhi. *The Philosophy of Jurisprudence in Islam,* translated by Farhat J. Ziadeh. Leiden: Brill, 1961.
* Schacht, Joseph. *The Origins of Muhammadan Jurisprudence.* Oxford: Clarendon Press, 1975.
* 

## Vanjske veze
* Diagram of teachers and students of Imam Muhammad al-Shaybaani
Lee Tergesen

**Lee Tergesen** (8. jul 1965 - ) je američki glumac, najpoznatiji po ulozi Tobiasa Beechera u zatvorskoj TV-seriji *[[Oz (TV serija)|Oz]]*.

Rodio se i odrastao u Connecticutu, a sa 18 godina otišao u New York kako bi pokušao ostvariti glumačku karijeru. Tamo je nakon dvije godine diplomirao na manhattanskoj American Musical and Dramatic Academy, ali sljedećih godina nije imao nikakvog posla, pa se izdržavao kao konobar. Od 1986. do 1989. godine je radio u restoranu Empire Diner, gdje je imao običaj zabavljati goste, a među njima se našao i producent Tom Fontana. Poslije se preselio u Los Angeles gdje ga je prvi dan zapazio Fontanin prijatelj, te mu ponudio angažman u filmu *[[Point Break]]*. Tergesen se nakon toga u potpunosti posvetio glumačkom pozivu. Nakon toga je slijedio niz manjih, ali zapaženih uloga u nizu filmova i TV-serija. Uloga Beechera u Ozu ga je, pak, učinila svjetski poznatim, a tumačio ju je od 1997. do 2004. Poslije toga se istakao i ulogom novinara Evana Wrighta u ratnoj TV-seriji *[[Generation Kill (TV serija)|Generation Kill]]*.

## Izvori

## Vanjske veze
* 
* 
* Lee Tergesen Info: The Annotated and Illustrated Site
## Vanjske veze
750.

__NOTOC__
Godina **750.** (**[[rimske brojke|DCCL]]**) bila je redovna godina koja počinje u četvrtak u julijanskom kalendaru. Oznaka 750. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

## Događaji

* 25. 1. - Bitka na Zabu u kojoj abasidski ustanici nanose odlučujući poraz vojsci omejadskog kalifa Marvana II; ustanici nakon toga zauzimaju Damask, a Marvan II je ubijen prilikom bijega u Egiptu čime prestaje Omeajdski Kalifat; ustanici novim kalifom proglašavaju Al-Saffaha čime započinje novi, Abasidski Kalifat; vodeći se podrškom nekadašnjih sasanidskih provincija pri dolasku na vlast, Al-Saffah donosi odluku da se prijestolnica Kalifata iz Damaska premjesti na istok, na lokaciju koja će kasnije postati poznata kao Bagdad.
* Gopala proglašen prvim vladarom Pala Carstva. 
* U subsaharskoj Africi nastaje državnopravni entitet koji će kasnije postati poznat kao Ghana Carstvo.
* U Meksiku uništen Teotihuacan.
* U Spilji 217 u Dunhuangu, današnja kineska provincija Gansu izrađena slika Zapadni raj Amitabha Budhe (približni datum).


## Rođenja

* Ragnvald Sigurdsson, pradjed norveškog kralja Haralda Lijepokosog

## Smrti

* Marvan II, posljednji omejadski kalif
* Al-Abbas ibn al-Walid, omejadski princ i vojskovođa

## Reference
Carstvo Gana

**Carstvo Gana** (Ghana) ili **Carstvo Wagadou** je bila država koja je postojala na području današnje jugoistočne Mauritanije i zapadnog Malija u posljednjoj četvrtini 1. i prvoj četvrtini 2. milenijuma.

O njenom nastanku nema pouzdanih izvora, iako postoje brojne legende i nacionalni mitovi, obično vezani uz porodicu proroka Muhameda. Prvi historičar koji spominje njeno postojanje je perzijski pisac al-Khwarizmi iz 9. vijeka, a nešto detaljniji opis je dao arapski historičar Al-Bakri u 11. vijeku. Prema njemu je Gana bila moćna, bogata i razvijena država, čije se stanovništvo zahvaljujući transsaharskoj trgovini postepeno preobraćalo na islam. Točan datum nestanka države također nije poznat, ali je njeno područje oko 1400. kontroliralo Carstvo Mali.

Po njemu je ime dobila suvremena država Gana.

## Vladari
## Vladari Awkara
* Kralj Kaja Maja : cca. 350.
* 21 kralj, nepoznata imena cca. 350- 622
* 21 kraj, nepoznata imena 622- 790
* Krlaj Reidja Akba : 1400-1415

### Soninke vladari; "Ghane" iz dinastije Cisse
* Majan Dyabe Cisse: cca. 790
* Bassi: 1040- 1062

### Vladari za vrijeme okupacije Kaniaga
* Soumaba Cisse kao vazal Soumaoroa: 1203-1235

### Ghane tributarne države Wagadou
* Soumaba Cisse kao saveznik Sundjata Keite: 1235-1240

## Izvori

## Vanjske veze

* African Kingdoms | Ghana
* Empires of west Sudan
* Kingdom of Ghana, Primary Source Documents 
* Ancient Ghana – BBC World Service
Bitka na Zabu

**Bitka na Zabu** se odigrala na obalama rijeke Zab u današnjem Iraku 25. januara 750. između omejadske vojske pod kalifom Marvanom II na jednoj, i abasidskih ustanika na čelu sa Abu al-Abas as-Saffahom na drugoj strani. Iako je Marvan raspolagao s brojčano nadmoćnim i iskusnijim snagama, As-Saffah je primijenio kvalitetnu taktiku, gusto rasporedivši svoje snage i postavivši kolčeve ispred njenih radova; o njih se razbio omejadski konjički juriš, omogućivši Abasadima da teško poraze neprijatelja. Pobjeda je Abasidima omogućila da zauzmu prijestolnicu Damask i postave as-Saffaha za novog kalifa, otpočevši tako Abasidski Kalifat. Marvan je bitku preživio, ali je ubrzo nakon toga uhvaćen i ubijen u Egiptu.

## Izvori
* "The Court of the Caliphs- when Baghdad ruled the Muslim world" by Hugh Kennedy
Pala Carstvo

**Pala Carstvo** (*Pāla*) je naziv za veliku državu koja je postojala na području današnje Sjeverne Indije, Pakistana i Afganistana od oko 750. do 1174. i koja se smatra jednom od najvećih Srednjih kraljevstva Indije. Njome je vladala istoimena budistička dinastija iz oblasti Bengala, a ime je dobila i po tome što su imena svih vladara završavali sa sufiksom *Pala*, što potiče od bengalske riječi পাল ("pāl", zaštitnik). Osnovao ju je godine 750. kralj Gopala, a pod njegovim nasljednicima je došla na vrhunac moći. Vladari Pale su bili poznati kao veliki pokrovitelji kulture i umjetnosti, a smatraju se i zaslužnima za uvođenje mahajana budizma u Tibet, Butan i današnji Mianmar. Carstvo se u 12. vijeku raspalo pod udarom dinastije Sena i muslimanskih osvajača sa zapada.

## Vanjske veze

*  Kamboja Rule in Bengal: http://indiaculture.net/talk/messages/128/9735.html?1024102308 
*  Bengal in the Pala and Varmana Period—Rise of Independent Kingdoms: http://tanmoy.tripod.com/bengal/pala.html
Gopala (Pala kralj)

:*Za matematičara v. [[Gopala (matematičar)]]. Za zaštitnika krava v. [[Gopal (Krishna)]].*

**Gopala** (? - 770) bio je osnivač dinastije Pala, odnosno istoimene države u regionu Bengala. Zadnji dio njegovog imena - *pala* - znači "zaštitnik" i nosili su ga svi kasniji monarsi. Prije dolaska na prijestolje je bio iskusni i sposobni vojskovođa. Njega su oko godine 750. po predaji, lokalni poglavari i velmože izabrali za kralja, smatrajući da će na taj način zaustatviti višedecenijsku anarhiju, nasilje i međusobne sukobe. Gopala, koji se također opisuje kao pobožni budist se pokazao mudrim i sposobnim vladarom, stvorivši podlogu za teritoijalnu ekspanziju svojih nasljednika. 

## Literatura
* Majumdar R.C. and A.D. Pusalkar. *History and Culture of Indian People, Vol. IV: The Age of Imperial Kanauj*, Bharatiya Vidya Bhavan, Bombay, 1964.
* Ramacharita by *Sandhyakar Nandi*
* 
* Epigraphia Indica, XVIII
* Epigraphia Indica, II
* Indian Antiquary, XV